ΨΗΦΙΣΜΑ ΤΟΥ ΣΥΜΒΟΥΛΙΟΥ της 2ας Δεκεμβρίου 1996 για την ισότητα ευκαιριών ανδρών και γυναικών στα Ευρωπαϊκά Διαρθρωτικά Ταμεία (96/C 386/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Εκτιμώντας:

(1) ότι η ισότητα ευκαιριών ανδρών και γυναικών στην αγορά εργασίας προωθεί την ανταγωνιστικότητα και την ανάπτυξή των 7 ότι η ένταξη της ισότητας των ευκαιριών στις διαρθρωτικές πολιτικές αποτελεί απάντηση στην ανάγκη να μειωθεί η ανισότητα των ευκαιριών μεταξύ ανδρών και γυναικών όσον αφορά το ποσοστό απασχόλησης, το επίπεδο της κατάρτισης, την πρόσβαση στην αγορά εργασίας και τη συμμετοχή στη διαδικασία λήψης αποφάσεων 7 (2) ότι οι αρχηγοί κρατών και κυβερνήσεων, στο πλαίσιο του Ευρωπαϊκού Συμβουλίου στις 15 και 16 Δεκεμβρίου 1995 στη Μαδρίτη, επιβεβαίωσαν ότι η καταπολέμηση της ανεργίας και η επιδίωξη ίσων ευκαιριών αποτελεί προτεραιότητα για την Ευρωπαϊκή Ένωση και τα κράτη μέλη της και συμφώνησαν ότι πρέπει να ενταθούν οι προσπάθειες για την προώθηση της ισότητας ευκαιριών στον τομέα της απασχόλησης 7 (3) ότι τα Ευρωπαϊκά Διαρθρωτικά Ταμεία (ΕΤΠΑ, ΕΚΤ, ΕΓΤΠΕ και ΧΜΠΑ) αποτελούν σημαντικό εργαλείο για την επίτευξη αυτού του στόχου, σε συμφωνία με τις νομικές και οικονομικές τους δεσμεύσεις 7 (4) ότι οι κατά προτεραιότητα στόχοι των Διαρθρωτικών Ταμείων ρυθμίζονται από τον κανονισμό (ΕΟΚ) 2081/93 (1), της 24ης Ιουνίου 1988, για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων και ότι κάθε Ταμείο συμβάλει δεόντως στην επίτευξή των 7 ότι προκειμένου να διασφαλιστεί η επίτευξη των στόχων αυτών θα πρέπει να ληφθούν υπόψιν οι ιδιαιτερότητες των Ταμείων 7 (5) ότι ο κανονισμός (ΕΟΚ) αριθ. 2052/88 ορίζει τις αμοιβαίες ευθύνες των κρατών μελών και της Επιτροπής στην υλοποίηση των Διαρθρωτικών Ταμείων στα πλαίσια της εταιρικότητος και σύμφωνα με την αρχή της επικουρικότητος 7 (6) ότι οι κανονισμοί (ΕΟΚ) αριθ. 2081/93 (2), (ΕΟΚ) αριθ. 2082/93 (3), (ΕΟΚ) αριθ. 2083/93 (4), (ΕΟΚ) αριθ. 2084/93 (5) και (ΕΟΚ) αριθ. 2085/93 (6) περί Διαρθρωτικών Ταμείων, τους οποίους εξέδωσε το Συμβούλιο το 1993, αναφέρονται στην αρχή της ισότητας ευκαιριών ανδρών και γυναικών στην αγορά εργασίας ως στόχο που πρέπει να επιδιώκουν τα διαρθρωτικά μέτρα 7 ότι η προώθηση της ισότητας ευκαιριών στην αγορά εργασίας αποτελεί συγκεκριμένα καθήκον του Κοινωνικού Ταμείου 7 (7) ότι το μεσοπρόθεσμο πρόγραμμα κοινοτικής δράσης για την ισότητα ευκαιριών ανδρών και γυναικών που ενέκρινε το Συμβούλιο με την απόφαση 95/593/ΕΚ (7) στις 22 Δεκεμβρίου 1995 προορίζεται να προωθήσει την ενσωμάτωση της ισότητας ευκαιριών ανδρών και γυναικών στην εκπόνηση, εφαρμογή και παρακολούθηση όλων των πολιτικών και δράσεων της Ευρωπαϊκής Ένωσης και των κρατών μελών, τηρουμένων των αντίστοιχων αρμοδιοτήτων τους 7 (8) ότι η ενσωμάτωση της ισότητας ευκαιριών ανδρών και γυναικών σε όλες τις πολιτικές και δράσεις είναι μία από τις βασικές αρχές που καθορίστηκαν στο πλαίσιο δράσης που ενέκρινε η 4η παγκόσμια διάσκεψη γυναικών (Πεκίνο, 14-14 Σεπτεμβρίου 1995) 7 (9) ότι παρά τις βελτιώσεις που επήλθαν μετά το ψήφισμα του Συμβουλίου, της 22ας Ιουνίου 1994, για την προώθηση ίσων ευκαιριών ανδρών και γυναικών μέσω δράσεων των Ευρωπαϊκών Διαρθρωτικών Ταμείων (1), οι ενέργειες των Διαρθρωτικών Ταμείων για την προώθηση της ισότητας ευκαιριών χρειάζονται βελτίωση και ότι πρέπει να συνεχισθούν εντατικότερα οι προσπάθειες για την κινητοποίηση των εταίρων, και ιδίως των εθνικών και περιφερειακών αρχών των υπεύθυνων για την κατάρτιση και εφαρμογή των προγραμμάτων, όπως σημειώνεται στην ανακοίνωση της Επιτροπής, της 21ης Φεβρουαρίου 1996, για την ενσωμάτωση της ισότητας ευκαιριών ανδρών και γυναικών σε όλες τις κοινοτικές πολιτικές και δράσεις 7 (10) ότι τα θέματα αυτά τονίστηκαν και στην Ευρωπαϊκή Διάσκεψη για την ισότητα ευκαιριών και τα Διαρθρωτικά Ταμεία που έγινε στις Βρυξέλλες στις 7 και 8 Μαρτίου 1996, με πρωτοβουλία της βελγικής κυβέρνησης 7 (11) ότι πρέπει να επιδιωχθεί πιο δραστήρια προσέγγιση της οικονομικής και κοινωνικής αλληλεγγύης, με ιδιαίτερη έμφαση στα μέτρα προώθησης της ισότητας ευκαιριών ανδρών και γυναικών 7 ότι τα Ταμεία θα μπορούσαν να διαδραματίσουν σημαντικό ρόλο στο συντονισμό οικογενειακής και επαγγελματικής ζωής και στην ένταξη των μειονεκτουσών γυναικών και ότι αυτό μπορεί να συνδυαστεί με τις τοπικές πρωτοβουλίες περί απασχόλησης και την ανάπτυξη νέων πηγών απασχόλησης, όπως σημειώνεται στην ανακοίνωση της Επιτροπής, της 20ής Μαρτίου 1996, για την κοινοτική διαρθρωτική συνδρομή και την απασχόληση 7 (12) ότι θα πρέπει να επιδιωχθεί περαιτέρω η ένταξη της ισότητας των ίσων ευκαιριών μέσα σε δράσεις που υποστηρίζονται από Διαρθρωτικά Ταμεία, σύμφωνα με τις νέες εξελίξεις και τις δεσμεύσεις σε ανώτατο επίπεδο, με την προοπτική της μελλοντικής ενδιάμεσης αναθεώρησης 7 (13) ότι οι επιτροπές παρακολούθησης έχουν να διαδραματίσουν ουσιώδη ρόλο στο να εξασφαλισθεί ότι οι στόχοι που διακηρύσσονται στον προγραμματισμό όλων των διαρθρωτικών ταμείων θα έχουν συγκεκριμένο αντίκρυσμα στη διαδικασία εφαρμογής 7 ότι πρέπει να διασφαλισθεί ότι η διάσταση των ίσων ευκαιριών στα Διαρθρωτικά Ταμεία θα μεταφράζεται σε συγκεκριμένα μέτρα,

I. ΚΑΛΕΙ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ ΣΕ ΣΥΝΕΡΓΑΣΙΑ ΜΕΤΑΞΥ ΤΟΥΣ ΚΑΙ ΤΗΡΟΥΜΕΝΩΝ ΤΩΝ ΑΝΤΙΣΤΟΙΧΩΝ ΑΡΜΟΔΙΟΤΗΤΩΝ ΤΟΥΣ, να καταβάλουν συνεχή, σοβαρή και ουσιαστική προσπάθεια για την ενσωμάτωση της αρχής της ισότητας ευκαιριών ανδρών και γυναικών στις δράσεις που υποστηρίζονται από τα διαρθρωτικά ταμεία.

II. ΖΗΤΕΙ ΑΠΟ ΤΑ ΚΡΑΤΗ ΜΕΛΗ:

1. σε συμφωνία με τους κανονισμούς και τις προτεραιότητες και δεσμεύσεις των κοινοτικών πλαισίων στήριξης και των επί μέρους προγραμματικών εγγράφων, να προωθήσουν την εντονότερη χρήση των Διαρθρωτικών Ταμείων για την ενίσχυση δράσεων που θα συμβάλλουν θετικά στην προώθηση της ισότητας ευκαιριών σε τομείς όπως π.χ. η βελτίωση της κοινωνικής υποδομής, η πρόσβαση στην απασχόληση και οι όροι και συνθήκες απασχόλησης, η πρόσβαση σε επιχειρηματικές υπηρεσίες και διευκολύνσεις, και η συμβατότητα της επαγγελματικής και οικογενειακής ζωής για άνδρες και γυναίκες,

2. να αξιοποιήσουν πλήρως τις υπάρχουσες δυνατότητες προγραμματισμού των διαφόρων μορφών παρέμβασης των Διαρθρωτικών Ταμείων για την προώθηση της ισότητας ευκαιριών, με την ανάληψη, εφόσον χρειάζεται, περισσότερων δραστηριοτήτων που συνδυάζουν την αξιοποίηση των διαφόρων Διαρθρωτικών Ταμείων σε δράσεις που προωθούν την ισότητα ευκαιριών,

3. να εξετάσουν τις δυνατότητες αναπροσανατολισμού των προγραμμάτων σύμφωνα με τις προτεραιότητες που έθεσε το ευρωπαϊκό συμβούλιο του Έσσεν και που επιβεβαιώθηκαν στις Κάννες και στη Μαδρίτη, δηλαδή τον αγώνα κατά της ανεργίας και υπέρ της ισότητας των ευκαιριών.

III. ΖΗΤΕΙ ΑΠΟ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ, ΣΕ ΣΥΝΕΡΓΑΣΙΑ ΜΕΤΑΞΥ ΤΟΥΣ ΚΑΙ ΤΗΡΟΥΜΕΝΩΝ ΤΩΝ ΑΝΤΙΣΤΟΙΧΩΝ ΑΡΜΟΔΙΟΤΗΤΩΝ ΤΟΥΣ:

1. όσον αφορά την παρακολούθηση:

α) να εξασφαλίσει, ανάλογα με την περίπτωση, τη συμμετοχή των αρμόδιων αρχών και των φορέων των σχετικών με την προώθηση της ισότητας ευκαιριών σε εθνικό ή περιφερειακό επίπεδο στις επιτροπές παρακολούθησης 7 β) να προωθήσει την ισόρροπη συμμετοχή ανδρών και γυναικών στους οργανισμούς λήψης αποφάσεων, επιλογής και παρακολούθησης σε τοπικό, περιφερειακό και εθνικό επίπεδο 7 γ) να εξασφαλίσει, ανάλογα με την περίπτωση, την συστηματική συνεκτίμηση της ισότητας ευκαιριών από τις επιτροπές παρακολούθησης, με στόχο να εξεταστεί με ποιόν τρόπο μπορούν να βελτιωθούν οι προσπάθειες για προώθηση της ισότητας ευκαιριών εντός του γενικού πλαισίου των δράσεων των Διαρθρωτικών Ταμείων και των πρωτοβουλιών της Κοινότητας, καθώς και με ειδικές πρωτοβουλίες 7 δ) να συνεργαστεί στην εκπόνηση στατιστικών, βασισμένων στα διαθέσιμα δεδομένα, οι οποίες είναι απαραίτητες για τη μέτρηση:

- της συμβολής των Διαρθρωτικών Ταμείων στην ανάπτυξη της κοινωνικής υποδομής,

- της μακροχρόνιας ανεργίας κατά φύλο,

- των ποσοστών οικονομικής δραστηριότητας των γυναικών και ανδρών,

και

- των ποσοστών γυναικών και ανδρών ανά κοινωνικοοικονομική κατηγορία,

ε) να εξετάσει την αξιοποίηση της ευελιξίας που προκύπτει από τον ετήσιο επαναπρογραμματισμό των μη αποροφηθέντων πιστώσεων για την ενίσχυση των προσπαθειών προώθησης των ίσων ευκαιριών 7 2. όσον αφορά τις αξιολογήσεις και τις μελλοντικές επανεκτιμήσεις:

α) να εξασφαλίσει ότι θα αξιολογείται ο βαθμός κατά τον οποίο η αρχή της προώθησης των ίσων ευκαιριών έχει ληφθεί υπόψιν στην τρέχουσα περίοδο προγραμματισμού, λαμβάνοντας ιδίως υπόψη τη συμμετοχή των γυναικών στα γενικά μέτρα και την εφαρμογή, την αποτελεσματικότητα και τα αποτελέσματα αυτών των μέτρων 7 να αναπτύξει, ανάλογα με την περίπτωση, κατάλληλες διαδικασίες, εργαλεία και δείκτες αξιολόγησης 7 β) να αποφασίσει, βάσει των αξιολογήσεων αυτών, τυχόν μεταβολές στον προγραμματισμό των δράσεων για το υπόλοιπο της περιόδου προγραμματισμού 7 IV. ΚΑΛΕΙ ΤΗΝ ΕΠΙΤΡΟΠΗ:

1. Με βάση τις υφιστάμενες διαρθρώσεις, να συστηματοποιήσει:

- τον εντοπισμό περιπτώσεων ορθής πρακτικής όσον αφορά την προώθηση της ισότητας ευκαιριών μέσω δράσεων που υποστηρίζονται από τα διάφορα Διαρθρωτικά Ταμεία,

και

- τη διάδοση των σχετικών πληροφοριών και εμπειριών,

2. να λάβει υπόψη το παρόν ψήφισμα καθώς και το ψήφισμα του Συμβουλίου, της 22ας Ιουνίου 1994, για την προώθηση ίσων ευκαιριών ανδρών και γυναικών μέσω δράσεων των Ευρωπαϊκών Διαρθρωτικών Ταμείων, όταν θα υποβάλει πρόταση για την αναθεώρηση των Διαρθρωτικών Ταμείων από το Συμβούλιο,

3. να προβαίνει, στην ετήσια έκθεσή της για τα Διαρθρωτικά Ταμεία, σε ανασκόπηση της εφαρμογής του παρόντος ψηφίσματος, αρχίζοντας από την έκθεση του 1998.

(1) ΕΕ αριθ. L 185 της 15. 7. 1988, σ. 9 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3193/94 (ΕΕ αριθ. L 337 της 24. 12. 1994, σ. 11).

(2) ΕΕ αριθ. L 193 της 31. 7. 1993, σ. 5.

(3) ΕΕ αριθ. L 193 της 31. 7. 1993, σ. 20.

(4) ΕΕ αριθ. L 193 της 31. 7. 1993, σ. 34.

(5) ΕΕ αριθ. L 193 της 31. 7. 1993, σ. 39.

(6) ΕΕ αριθ. L 193 της 31. 7. 1993, σ. 44.

(7) ΕΕ αριθ. L 335 της 30. 12. 1995, σ. 37.

(1) ΕΕ αριθ. C 231 της 20. 8. 1994, σ. 1.